På Grünerløkka sykehjem opplever de utfordringer med håndtering av tvang hver eneste dag. Avdelingssykepleier Meenakshi Johar har innarbeidet gode rutiner på sin avdeling for at alle de ansatte skal vite hva bruk av tvang innebærer. Her er hun sammen med en av beboerne på sykehjemmet.
Helsepersonell på sykehjem er usikre på hva tvang er og når det skal brukes. En rapport fra Helsetilsynet viser at utbredt ulovlig tvangsbruk ofte skyldes manglende kunnskap om regelverket. smp-stories-top-widget
– Vi opplever problemer knyttet til bruk av tvang nesten hver dag. Det er ikke alltid like lett å vite hvor grensene går, sier hjelpepleier Regina Hovde.Hovde er hjelpepleier på Grünerløkka sykehjem i Oslo. På skjermet avdeling for personer med adferdsavvik og demens, kjenner personalet på kroppen at grensen for bruk av tvang kan være vanskelig å forholde seg til.
Ikke til å unngå– Det er et dilemma, særlig i stellesituasjoner. For eksempel når vi skal dusje en beboer som er smurt inn i urin og avføring, men som spreller på gulvet og nekter å vaske seg. Det er klart det må føles som et overgrep, men hvis det er et vedvarende problem kan vi ikke unngå å bruke tvang, sier Hovde.Helsetilsynets landsdekkende rapport for bruk av tvungen helsehjelp i sykehjemmene som ble lagt frem i vår, avdekket at mange ansatte er usikre på reglene om tvungen helsehjelp, og hva begrepet tvang innebærer.AvvikTilsynet undersøkte om pasienter som ikke er i stand til å gi samtykke og ikke vil ta imot hjelp, får nødvendig og forsvarlig helsehjelp. Det ble gjennomført tilsyn med 103 kommuner. I 89 av de undersøkte kommunene ble det påvist avvik fra regelverket.Det er legen og avdelingssykepleieren som sammen med de pårørende avgjør om det skal fattes tvangsvedtak overfor en beboer på sykehjem. Det oppstår likevel stadig situasjoner der de ansatte selv må føle på grensen mellom hva som er greit og ikke.– Her på skjermet avdeling er vi godt drillet, men det hender vi må bruke tvang før vi har fått innvilget tvangsvedtak fordi situasjonen krever det, når vi har prøvd alt annet først.
TillitskapendeSykehjemmet bruker først tillitskapende tiltak, som kan være alt fra å lokke med kaker og saft til å velge tidspunkter på døgnet når beboeren er klarest i hodet.– Hvis noe skjærer seg fredag ettermiddag og legen ikke er til stede, kan vi likevel være nødt til å bruke tvang som vi rapporterer som avvik, sier avdelingssykepleier Meenakshi Johar.Ifølge rapporten er lovstridig tvang utstrakt, men skyldes i mange tilfeller at lovbestemmelsene ikke er godt nok kjent og innarbeidet i praksis hos de ansatte. Erling Bonde, nestleder i Nasjonalforeningen Oslo demensforening, har selv opplevd at grensen for tvangsbruk ble overskredet i forbindelse med behandling av hans demente kone på et annet sykehjem i Oslo. Han mener det er et stort problem at personalet ikke er bevisst på at de utøver tvang.– Kompetanseproblem– Gjennomgående er dette et kompetanseproblem, både ved opplæring, utdannelse og videreutdanning. De ansatte mangler kjennskap til loven, sier Bonde.Bonde hevder problemet er at de ansatt bruker tvang for å lette hverdagen, uten at det er til pasientens beste. Pensjonister er vinnerne med rødgrønn skatt – Et problem tilsynet har avdekket er at det utøves tvang ubevisst eller bevisst uten at det rapporteres avvik til Fylkesmannen. Det er ikke noe mål i seg selv å utøve tvang, men det kan utøves ved at hverdagen blir enklere for personalet på sykehjemmet, sier Bonde.På Grünerløkka har de gode rutiner for opplæring av ansatte, og de dokumenterer og rapporterer bruk av tvang uten vedtak, ifølge Johar.Utfordring– Vi går igjennom tiltaksplanen og diskuterer på vaktmøtene hva som skal gjøres hos de forskjellige beboerne, sånn at alle forstår hva tvangstiltakene går ut på, sier Johar.Hjelpepleier Hovde opplever tvangsbruk som en utfordring når det ikke er tid til å vente på vedtak, og det er mange uerfarne på jobb.– Ekstravaktene har ikke alltid kjennskap til hva tvangsvedtakene innebærer. Da er det viktig med opplæring. Det er ikke alltid de unge pleieassistentene klarer å takle utagerende adferd og vulgært språk, så vi må vite hvem vi kan sende hvor, sier Hovde.Opplæring er nøkkelenDet er Fylkesmannen som gjennomfører tilsynene på sykehjemmene i Norge.Seniorrådgiver hos Fylkesmannen i Oslo og Akershus, Kristin Ekbråten, er selv sykepleier og mener regelverket for tvangsbruk kan være komplisert å forstå. Glad for at Erna Solberg sier nei til Frps eldreomsorg — Det står ikke spesifikt i loven hva som er tvang, men det står hva som regnes som alvorlige inngrep for pasienten. Det er mye man skal forholde seg til. Grensen for tvang beror på skjønn, hvor det er opp til det enkelte arbeidssted å diskutere seg frem til gode løsninger. - Når er det nødvendig og lovlig å bruke tvang?— Det vi ser mest av er tilbakeholdelse på sykehjem eller sykehus, pasienter som holdes fysisk i forbindelse med personlig hygiene, eller medisin som gjemmes i mat eller drikke. Det kan også være snakk om narkose eller beroligende midler i forkant av stell eller i forbindelse med tannpleie.- Hva slags avvik forekommer hyppigst?— Det vi ser mest er at de ansatte har for dårlig kunnskap om selve regelverket, og dermed ikke kan vurdere hvilke situasjoner som glir over i tvang. De har stor kunnskap om tillitskapende tiltak (se faktaboks) og mindre kunnskap om at man har anledning til å bruke tvang, og når det skal brukes.- Hvordan kan det bli færre avvik?— Opplæring er nøkkelen. Vi ser at sykehjemmene fokuserer på opplæring i bruk av alternative tiltak. Der kommunen er ansvarlig, må de inn å gi veiledning. Arbeidsgiver har også et ansvar for å sette helsepersonellet i stand til å utføre arbeidet sitt.